Ladislav Čunderlík

Ladislav Čunderlík (* 26. marec 1906, Sihla – † 12. september 1979, Slovensko) bol slovenský pedagóg. Pseudonym: Detvan

 Životopis 
Absolvent učiteľského ústavu v Banskej Bystrici. Od 1927 učiteľ, neskôr správca školy v Podkriváni, od 1934 v Lučenci. Zaoberal sa literárnou históriou, pedagogikou, folklórom, jazykovedou a pod. na regionálnej základni. 

Organizátor  Speváckeho zboru slovenských učiteľov, účastník mnohých koncertov o ktorých písal v odbornej tlači. Redaktor Meštianskej školy, prílohy Slovenského učiteľa. Autor zbierky básní obsahujúcej príležitostnú vlasteneckú lyriku ovplyvnenú tvorbou Martina Rázusa, ako aj intímnu a prírodnú lyriku, tvorca biografie A.E. Timku a scénickej zbierky na pomoc školským kultúrnym podujatiam. Prispieval odbornými článkami do viacerých slovenských periodík.

 Literatúra 
 Slovenský biografický slovník

 Externé odkazy 


Kategória:Slovenskí pedagógovia
Kategória:Osobnosti zo Sihly